**Porsche za svoj 911 GT3 odobrio gumu Dunlop Sport Maxx Race 2**

* Nova generacija Dunlopovih guma Sport Maxx Race namjenski zasnovana za novi Porsche 911 GT3
* Sport Maxx Race 2 pruža tom vrhunskom vozilu za cestu i trkaću stazu odlične vozne značajke na suhoj površini

**Ženeva, 7. ožujka 2017.** – Na međunarodnom sajmu automobila u Ženevi Dunlop je danas predstavio novu gumu Sport Maxx Race 2, nasljednicu gume Sport Maxx Race. Razvio ju je u suradnji s Porscheom sa svrhom da udovolji strogim zahtjevima za njihov novi automobil 911 GT3. Prva generacija guma Sport Maxx Race ugrađivala se već na Porscheov prethodni model GT3 i Dunlop sada nadograđuje svoju ponudu posebnih guma za vozila Porsche.

“Raduje nas što smo imali priliku surađivati s ekipom koja stoji iza Porschea 911 GT3”, izjavio je Martijn De Jonge, direktor robnih marki putničkih guma u regiji EMEA. “Tako smo imali mogućnost razviti gumu koja autu osigurava da na cesti iskoristi svoj potencijal.”

Dunlop je svojim gumama za prvu opremu originalnoga 911 GT3, Caymana GT4 i 911 GT3 RS već sada rekorder staze zadnjih utrka Porsche Motorsport.

Kao izabrani partner pobjednika na utrkama svjetskoga prvenstva FIA u vožnji izdržljivosti i europske serije Le Mans u 2016. godini Dunlop je imao važnu ulogu budući da je na iznimno zahtjevnim sportskim događajima kao što su 24-satne utrke u Le Mansu i Nürburgringu omogućio popriličan broj inspirativnih predstava na stazi. Kad je Porsche za razvoj gume koja bi besprijekorno odgovarala njihovom najnovijem automobilu 911 GT3 izabrao Dunlop, postavio je dva zahtjeva: guma mora imati odlične vozne značajke na suhoj površini i omogućivati najkraće vrijeme kruga.

"Dunlop je razvio gumu čija odlična svojstva u potpunosti udovoljavaju našim zahtjevima. Guma Sport Maxx Race 2 omogućuje svu potrebnu izdržljivost za suhu površinu, uključujući prianjanje i preciznost pri upravljanju”, objasnio je Jan Frank iz Porschea.

**Odlično vrijeme kruga**

Dunlop je poznat po svom iskustvu s GT3 i utrkama izdržljivosti, naime, na utrkama Nürburgring 24 h i Le Mans 24 h među svim proizvođačima guma osvojio je najviše pobjeda. Njegovo iskustvo bilo je dakle dobro jamstvo da će biti sposoban ponuditi svu potrebnu izdržljivost.

Za kratko vrijeme kruga najvažniji su prianjanje i precizno upravljanje. Dunlop je usavršio oblik gaznog sloja i tako se pobrinuo za uravnoteženje pritiska na kontaktnu površinu, što vozaču osigurava bolje reagiranje u zavoju i preciznije upravljanje.

Nadahnule su ga ojačane strukture kakve se mogu naći u prirodi pa guma SportMaxx Race 2 ima kanale povezane mostićima koji povećavaju krutost gume. Takva struktura, tzv. LightWeight Reinforcement Structure Design, inženjerima omogućuje uporabu manje količine gume da guma bude što lakša, a istodobno je čvršća.

**Iznimna vozna izdržljivost na suhoj površini**

Nedavno razvijena guma Sport Maxx Race 2 napravljena je od jedinstvene mješavine kakva se koristi kod trkaćih guma, što je ključni element za još izdržljiviju sportsku vožnju. Mješavina za utrke zagrijava se naime brže od običnih mješavina. To povećava trenje između gume i ceste, a posljedica je izvrsno prianjanje i dugotrajna izdržljivost u vožnji visokoizdržljivim automobilima.

Nakon intenzivnoga testiranja na njemačkoj stazi Nordschleife i na Porscheovoj testnoj stazi Nardò Porsche je odobrio gumu Sport Maxx Race 2 za prvu opremu svoga 911 GT3, automobila za vožnju po cesti i trkaćoj stazi namijenjenoga ljubiteljima sportske vožnje.

***\*\*\****

**O Dunlopu**

Dunlop je jedna od vodećih svjetskih marki vrlo izdržljivih i vrhunskih guma s uvjerljivim rekordom uspjeha u auto-moto sportu. Dunlopovo bogato iskustvo na području natjecanja poticalo je razvoj inovativnih tehnologija u proizvodnji guma za svakodnevnu vožnju automobilom. U neprestanoj želji za povećavanjem užitka u vožnji Dunlop svim vrstama vozača nudi robusne i izdržljive gume koje su napravljene prema najsuvremenijim tehnologijama. Ako želite više informacija o Dunlopu, posjetite [www.dunlop.eu](http://www.dunlop.eu).

**Više informacija:**

Romana Stare

voditeljica marketinga

T: +386 (0)4 207-7025

romana\_stare@goodyear.com

Za više informacija i slika posjetite [news.goodyear.eu](http://news.goodyear.eu/)